ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
2021-ம் ஆண்டில் மத்திய மீன்வளம், கால்நடை பராமரிப்பு மற்றும் பால்வளம் அமைச்சகத்தின் முக்கிய முன்முயற்சிகள் மற்றும் சாதனைகள்
2021-ம் ஆண்டில் மத்திய மீன்வளம், கால்நடை பராமரிப்பு மற்றும் பால்வளம் அமைச்சகத்தின் பல்வேறு முன்முயற்சிகள், சாதனைகள் மற்றும் முன்னேற்றங்கள் குறித்த சில முக்கிய அம்சங்கள் வருமாறு:
தேசியப் பொருளாதாரத்திற்கு கால்நடைத் துறை பங்களிப்பதோடு, 80 மில்லியன் கிராமப்புற குடும்பங்களுக்கு வாழ்வாதாரத்தை வழங்குவதில் முக்கிய பங்கு வகிக்கிறது.
பால் உற்பத்தி செய்யும் நாடுகளில் உலக அளவில் முன்னணியில் உள்ள இந்தியா, நடப்பு ஆண்டில் 198.48 மில்லியன் டன் பால் உற்பத்தி செய்துள்ளது, இதன் மதிப்பு ரூ. 8.32 லட்சம் கோடிக்கும் அதிகமாகும். இருப்பினும், உலகின் பெரும்பாலான பால்வள நாடுகளுடன் ஒப்பிடும்போது இந்திய பண்ணை விலங்குகளின் உற்பத்தித்திறன் குறைவாக உள்ளது. குறைந்த உற்பத்தித்திறன் காரணமாக, கறவை மாடுகளை வளர்ப்பதன் மூலம் விவசாயிகளுக்கு லாபகரமான வருமானம் கிடைப்பதில்லை.
உற்பத்தித்திறனை மேம்படுத்தவும், பால் உற்பத்தியை அதிகரிக்கவும், அதன் மூலம் விவசாயிகளுக்கு அதிக லாபம் உருவாக்கவும், பசுக்களின் எண்ணிக்கையை மரபணு ரீதியாக மேம்படுத்துதல் மற்றும் உள்நாட்டு மாடுகளின் மேம்பாடு மற்றும் பாதுகாப்பு ஆகியவற்றிற்கான ராஷ்ட்ரிய கோகுல் மிஷன் ரூபாய் 2400 கோடி ஒதுக்கீட்டில் செயல்படுத்தப்பட்டுள்ளது. இதன் மூலம் பல்வேறு சமீபத்திய தொழில்நுட்பங்கள் விவசாயிகளுக்கு அவர்களின் இடங்களிலேயே கிடைக்கின்றன.
கால்நடை மற்றும் பால்வளத் துறையில் மிக உயர்ந்த தேசிய விருதுகளில் ஒன்றான கோபால் ரத்னா விருது 2021-ல் தொடங்கப்பட்டது. இந்தத் துறையில் பணிபுரியும் விவசாயிகள், செயற்கை கருவூட்டல் தொழில்நுட்ப வல்லுநர்கள் மற்றும் பால் கூட்டுறவு சங்கங்களை ஊக்குவிப்பதே இந்த விருதின் நோக்கமாகும்.
இனப் பெருக்க பண்ணை தளம் 26 நவம்பர் 2021 அன்று தொடங்கப்பட்டது. டிசம்பர் 23, 2021 அன்று மாண்புமிகு பிரதமரால் டெய்ரி மார்க் தொடங்கப்பட்டது. தேசிய செயற்கை கருவூட்டல் திட்டம், மரபணு தேர்வு திட்டம் உள்ளிட்டவை செயல்படுத்தப்பட்டு வருகின்றன.
விவசாயிகளின் நேரடி பயன்பாட்டிற்கான விரிவான இன மேம்பாட்டு சந்தை மற்றும் தகவல் போர்டல் இ-கோபால் செயலி வடிவில் 10 செப்டம்பர் 2020 அன்று மாண்புமிகு பிரதமரால் தொடங்கப்பட்டது.
ராஷ்ட்ரிய கோகுல் மிஷனின் கீழ் 90958 பல்நோக்கு செயற்கை கருவூட்டல் தொழில்நுட்ப வல்லுநர்களை கிராமப்புற இந்தியாவில்  பணியமர்த்த அனுமதி வழங்கப்பட்டுள்ளது. இதன் மூலம் செயற்கை கருவூட்டல் சேவைகள் விவசாயிகளின் வீட்டு வாசலில் கிடைக்கும்.
தரமான பால் உற்பத்தி, பால் கொள்முதல், பதப்படுத்துதல் மற்றும் சந்தைப்படுத்துதல் ஆகியவற்றுக்கான உள்கட்டமைப்பை உருவாக்குதல்/பலப்படுத்துதலை நோக்கமாகக் கொண்ட, மத்தியத் துறை திட்டமான “பால்வள மேம்பாட்டுக்கான தேசியத் திட்டம்” பிப்ரவரி-2014 முதல் நாடு முழுவதும் செயல்படுத்தப்பட்டு வருகிறது.
மேற்கண்ட திட்டம் ஜூலை 2021-ல் மறுசீரமைக்கப்பட்டது. மறுசீரமைக்கப்பட்ட திட்டம் 2021-22 முதல் 2025-26 வரை ரூ 1790 கோடி பட்ஜெட் ஒதுக்கீட்டில் செயல்படுத்தப்படும்.
பால்வள மேம்பாட்டுக்கான தேசியத் திட்டத்தின் கீழ் ஜனவரி 2021 முதல் டிசம்பர் 2021 வரை மொத்தம் ரூ. 361.67 கோடி  மதிப்பீட்டில் 8 மாநிலங்களில் 12 புதிய திட்டங்கள் செயல்படுத்த ஒப்புதல் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786265
குடியரசுத் தலைவர் செயலகம்
மிசோரம் பல்கலைக்கழகத்தின் 17 வது பட்டமளிப்பு விழாவை குடியரசுத்தலைவர் சிறப்பித்தார்
குடியரசுத் தலைவர் திருமதி திரௌபதி முர்மு ஐஸாலில் உள்ள மிசோரம் பல்கலைக்கழகத்தின் 17வது பட்டமளிப்பு விழாவை சிறப்பித்தார்.  அத்துடன், மிசோரம் பல்கலைக்கழகம், மௌல்புயில் உள்ள அரசு கல்லூரிகளின் பழங்குடியின மாணவிகளுக்கான உண்டு, உறைவிட விடுதிகள், இந்திய மக்கள் தொடர்பியல் கழகத்தின் நிரந்தர வளாகம் மற்றும் பச்சுங்கா பல்கலைக்கழக கல்லூரியில் முதுநிலை கல்விப் பிரிவுக்கான கட்டிடம் உள்ளிட்ட பல்வேறு கல்வி தொடர்புடைய திட்டங்களை அவர் காணொலி காட்சி வாயிலாக தொடங்கிவைத்தார்.
இந்த நிகழ்ச்சியில் பேசிய குடியரசுத் தலைவர், கடந்த 2001ம் ஆண்டு தொடங்கப்பட்ட மிசோரம் பல்கலைக்கழகம் என்று வடகிழக்கு பிராந்தியத்தில் முக்கிய பல்கலைக்கழகமாக திகழ்வது மகிழ்ச்சியளிப்பதாக குறிப்பிட்டார். அறிவியல், கலை, வணிகவியல், பொறியியல் மற்றும் மருத்துவ அறிவியல் துறைகளில் இப்பல்கலைக்கழகம் சிறந்த பங்களிப்பை வழங்கியுள்ளதாக கூறினார். புதுமை கண்டுபிடிப்புகளை அளிப்பதற்கும் மற்றும் மாணவர்களுக்கு நடைமுறை பயிற்சிகளை வழங்குவதற்கும் மிசோரம் பல்கலைக்கழகத்தில் மூன்று பிரிவுகள் உள்ளதாக தெரிவித்தார். கல்வி மற்றும் தொழில்நுட்பத்திற்காக தேசிய மற்றும் சர்வதேச அளவில் பல்வேறு பல்கலைக்கழகங்கள் மற்றும் அமைப்புகளுடன் இப்பல்கலைக்கழகம் புரிந்துணர்வு ஒப்பந்தத்தில் கையெழுத்திட்டுள்ளதை அவர் சுட்டிக்காட்டினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அதிகமான சரக்குப் போக்குவரத்தை நாடு முழுவதும் கையாளும் சரக்குந்து/பார வண்டி ஓட்டுநர்கள் செய்ய வேண்டியவை, செய்யக்கூடாதவை எவை என்னும் இயங்குபட காணொளி விளக்கத்தை மத்திய சாலைப் போக்குவரத்து, நெடுஞ்சாலை அமைச்சகம் வெளியிட்டது
அத்தியாவசிய சரக்குப் போக்குவரத்தை நாடு முழுவதும் கையாளும் சரக்குந்து/பார வண்டி ஓட்டுநர்கள் செய்ய வேண்டியவை, செய்யக்கூடாதவை எவை என்பதை விரிவாக விளக்கும் இயங்குபட காணொளி ஒன்றை மத்திய சாலைப் போக்குவரத்து, நெடுஞ்சாலை அமைச்சகம் வெளியிட்டுள்ளது. கொவிட்-19ஐ கட்டுப்படுத்தி உயிர்களைக் காப்பாற்ற அரசு பொது முடக்கத்தை நீட்டித்துள்ள சமயத்தில், அத்தியாவசியப் பொருள்கள் மற்றும் மருந்துகளை எடுத்து சென்று நமது வாழ்க்கையை எளிதாக்கப் பணிபுரியும் சரக்குந்து/பார வண்டி ஓட்டுநர்களை மதித்து அவர்களுக்கு ஒத்துழைக்க வேண்டும் என்று இந்த இயங்குபடம் மக்களைக் கேட்டுக்கொள்கிறது.
செய்ய வேண்டியவை மற்றும் செய்யக்கூடாதவை பற்றி, வரையப்பட்ட இயங்குபட முறையில், கருத்தை ஈர்க்கக்கூடிய வகையில் வழங்கப்பட்டிருக்கும் பட்டியல் இவ்வாறு கூறுகிறது:
நாவல் கொரோனா வைரஸ் நோயிலிருந்து 
: பாதுகாப்பாக இருக்க வேண்டும்.
: பொது முடக்க சமயத்தில், அத்தியாவசியப் பொருள்கள் மற்றும் மருந்துகளின் விநியோகச் சங்கிலியைப் பராமரிக்கும் சரக்குந்து/பார வண்டி ஓட்டுநர்களை மதித்து அவர்களுக்கு ஒத்துழைக்க வேண்டும்.
: உங்கள் பாதுகாப்புக்கான விதிகளை மதித்து உங்களையும் அடுத்தவர்களையும் காத்துக் கொள்ளுங்கள்.
செய்ய வேண்டியவை:தனிப்பட்ட சுகாதாரத்தைப் பராமரிக்கவும்முடிந்த போதெல்லாம் கைகளுக்கு சோப்பு போட்டு தண்ணீரில் குறைந்தது 20 விநாடிகளுக்குக் கழுவவும்வண்டியை ஓட்டும் போதும்/வெளியில் வரும் போதும் முகக்கவசத்தை அணியவும்.முகக்கவசத்தை உபயோகப்படுத்திய பிறகு, அதை சோப்பு போட்டு தண்ணீரில் கழுவி காய வைக்கவும்.கிருமி நாசினியை எப்போதும் உங்கள் வண்டியில் வைத்திருங்கள்.70% ஆல்கஹால் கலந்துள்ள கிருமி நாசினியை வண்டியை ஓட்டும் போதும்/வெளியில் வரும் போதும் பயன்படுத்தவும்.விதிகளின் படி, ஓட்டுநர் மற்றும் உதவியாளர் தவிர கூடுதல் பயணிகளுடன் பயணிக்க வேண்டாம்.தனி நபர் இடைவெளியைக் கடைபிடிக்கவும்சோதனைச் சாவடிகள்/சரக்குகளை ஏற்றும்-இறக்கி வைக்கும் இடங்கள்/உணவகங்கள் ஆகிய இடங்களில் அடுத்தவர்களுடன் நெருங்கிய தொடர்பைத் தவிர்க்கவும்தினம் தோறும் உங்கள் வண்டியில் கிருமி ஒழிப்பு நடவடிக்கையை மேற்கொள்ளவும்.
செய்யக்கூடாதவை:கிழிந்து போன/பழைய அல்லது அடுத்தவர்கள் உபயோகப்படுத்திய முகக்கவசங்களை பயன்படுத்த வேண்டாம்.ஒன்றுக்கு மேற்பட்ட உதவியாளரை உங்கள் வண்டியில் உங்களுடன் பயணிக்க அனுமதிக்க வேண்டாம்.சமுகக் கூடுதலில் ஈடுபட வேண்டும்.உங்கள் சுகாதாரத்தைப் புறக்கணிக்க வேண்டாம்.
வாருங்கள், நாம் அனைவரும் அடுத்தவர் நலனைப் பாதுகாத்து கொவிட்-19 பரவுதலில் இருந்து தடுத்து நிறுத்துவோம்.
PIB Headquarters
கொவிட்-19 - பிஐபி செய்தித் தொகுப்பு
24.05.2020
- குடியரசுத் தலைவர் செயலகம்
- குடியரசுத் துணைத் தலைவர் செயலகம்
- ரசாயனம் மற்றும் உரங்கள் அமைச்சகம்
- தொலைதொடர்பு மற்றும் தகவல் தொழில்நுட்ப அமைச்சகம்
- மின்னணு மற்றும் தகவல் தொழில்நுட்பம்
- சுகாதாரம் மற்றும் குடும்ப நலத்துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
வதந்தி: மாமிசங்களை சாப்பிட்டால் கொரோனா வைரஸ் தாக்கும்.
— PIB in Tamil Nadu 🇮🇳 #StayHome #StaySafe  May 24, 2020
உண்மை: மாமிசங்களை சாப்பிட்டால் கொரோனா வைரஸ் தாக்கும் என்பதற்கான அறிவியல்பூர்வமான ஆதாரம் இல்லை.#PIBFactcheck #COVIDー19@PIB_India @PIBFactCheck @MIB_India @airnews_Chennai @DDNewsChennai @ROBCHENNAI_MIB https://t.co/6eXMjRlutU
(
வணிகம் மற்றும் தொழில்துறை அமைச்சகம்
இந்தியாவில் 2023 ஏப்ரல் மாதத்திற்கான மொத்த விற்பனை விலையின் குறியீட்டு எண்கள் 
2023 ஏப்ரல் மாதத்தில் இந்தியாவில் மொத்த விற்பனை விலைக் குறியீட்டு எண் அடிப்படையில் ஆண்டு பணவீக்க விகிதம்  0.92%  ஆகும். இது 2023 மார்ச் மாதத்தில் 1.34%-ஆகப் பதிவானது. 2023 ஏப்ரல் மாதத்தில் பணவீக்கம் குறைவதற்கு உணவுப் பொருட்கள், ஜவுளி, உணவு அல்லாத பொருட்கள், இரசாயனப் பொருட்கள், ரப்பர், பிளாஸ்டிக் பொருட்கள், காகிதம் மற்றும் காகிதப் பொருட்கள் உள்ளிட்டவற்றின் விலை குறைந்ததே காரணமாகும்.
மொத்த விற்பனை விலைக் குறியீட்டு எண் முந்தைய மாதத்துடன் ஒப்பீடு;
முதன்மைப் பொருட்கள்;
இந்த முக்கிய அட்டவணையில் உள்ள பொருட்களின் மொத்த விற்பனை விலையின் குறியீட்டு எண் கடந்த மாதத்தை விட 1.31% அதிகரித்து 177.3 ஆக  உள்ளது. இது 2023 மார்ச் மாதத்தில் 175.0-ஆக  இருந்தது.
எரிபொருள் மற்றும் ஆற்றல் :-
இந்த அட்டவணையிலுள்ள பொருட்களின் குறியீட்டு எண் 2023 ஏப்ரல் மாதத்தில் 2.68% குறைந்து 152.6-ஆகப்  பதிவானது. இது 2023 மார்ச் மாதத்தில் 156.8-ஆக இருந்தது.
உற்பத்தி செய்யப்பட்ட தயாரிப்புகள்;-
இந்த அட்டவணையிலுள்ள பொருட்களின் குறியீட்டு எண் 2023 ஏப்ரலில், 141.2-ஆக உள்ளது.
ரெயில்வே அமைச்சகம்
ரயில்வே பாதுகாப்பு சவால்களை எதிர்கொள்ள உலகளாவிய ஒத்துழைப்பிற்கு சர்வதேச ரயில்வே கூட்டமைப்பு அழைப்பு
சர்வதேச ரயில்வே கூட்டமைப்பின்  18வது உலகளாவிய பாதுகாப்பு மாநாடு 2வது நாளாக ஜெய்ப்பூரில் இன்றும் நடைபெற்றது. இந்த மாநாட்டிற்கு ரயில்வே பாதுகாப்புப் படையும் சர்வதேச ரயில்வே கூட்டமைப்பும் இணைந்து ஏற்பாடு செய்துள்ளன. மூன்றாவது முறையாக இந்தியாவில் நடைபெறும் இந்த மாநாட்டில் பாதுகாப்பு வல்லுநர்கள், கொள்கை வகிப்பவர்கள் மற்றும் தொழில்துறை தலைவர்கள் பங்கேற்றுள்ளனர். உலகம் முழுவதும் பல்வேறு நாடுகளில் இருந்து பிரதிநிதிகள் பங்கேற்றுள்ள இந்த மாநாட்டில் ரயில்வே பாதுகாப்பு தொடர்பான சிறந்த நடைமுறைகள் மற்றும் புதுமையான தீர்வுகள் தொடர்பாக விரிவாக ஆலோசனை மேற்கொள்ளப்படுகிறது.
காலை நடைபெற்ற அமர்வில் வடஅமெரிக்கா, மத்திய கிழக்கு நாடுகள், ஆப்பிரிக்க நாடுகள், ஐரோப்பிய நாடுகள் மற்றும் இந்தியாவில் பின்பற்றப்படும் சிறந்த ரயில்வே பாதுகாப்பு அம்சங்கள் தொடர்பாக விவாதங்கள் நடைபெற்றன. ரயில் நிலையங்கள் பயணிகள் வந்து செல்வதற்கான இடம் மட்டுமே இல்லை என்பதையும், அது சமூக பொருளாதார நடவடிக்கைகளுக்கான ஒரு மையம் என்பதையும் உணர்த்தும் வகையில் கலந்துரையாடல்கள் நடைபெற்றன.
இவற்றில் இந்தியா சார்பில் மகாராஷ்டிரா மாநிலத்தில் ரயில்வே காவல்துறை தலைமை இயக்குநர் திரு.பிரதன்யா சரவடே, போலந்து சார்பில் திருமதி.மக்டலேனா உள்ளிட்டோர் பங்கேற்றனர். பிரான்ஸ், பெல்ஜியம், செனகல், சவுதி அரேபியா, கனடா உள்ளிட்ட நாடுகளில் பிரதிநிதிகளும் பல்வேறு அமர்வுகளில் பங்கேற்றனர்.
தொலைநோக்குப் பார்வை 2030 என்ற கருப்பொருளில் பிற்பகல் நடைபெற்ற அமர்வில் இந்தியாவைச் சேர்ந்த மூத்த காவல்துறை அதிகாரிகள் பங்கேற்று எதிர்கால சவால்கள் குறித்து விவாதித்தனர். இணையதளப் பாதுகாப்பு, அதிவேக ரயில்களில் பாதுகாப்பு, குற்றவியல் நடவடிக்கைகள் மற்றும் தீவிரவாதத் தடுப்பு உள்ளிட்டவற்றில் சர்வதேச ஒத்துழைப்பு தேவை என்பதை மாநாட்டில் பங்கேற்ற பிரதிநிதிகள் ஒப்புக் கொண்டனர்.
சர்வதேச ரயில்வே கூட்டமைப்பு என்பது 1922ம் ஆண்டு பாரிஸை தலைமையிடமாகக் கொண்டு நிறுவப்பட்டது. ரயில்வே துறையில் ஆராய்ச்சி மேம்பாடு உள்ளிட்டவைத் தொடர்பாக உலகளாவிய ஒத்துழைப்புக்காக இந்த அமைப்பு உருவாக்கப்பட்டது.
எரிசக்தி அமைச்சகம்
எரிசக்தி அமைச்சகம் வகுத்துள்ள வரைவு மின்சாரச் சட்ட  மசோதா 2020 க்கு ஆலோசனைகளை வரவேற்கிறது
எரிசக்தி துறையில் முக்கிய சீர்திருத்தங்களை அறிமுகம் செய்ய, 2003 மின்சாரச் சட்டத்தில் திருத்தம் செய்வதற்கான வரைவு
நாட்டின் பொருளாதார வளர்ச்சியைத் தொடர்ந்து, நிலைபெறச் செய்வதற்கு, கட்டுபடியான விலையில், தரமான மின்சார விநியோகம் அவசியமாகும். எரிசக்தி துறையை மேலும் மேம்படுத்தும் வகையில், எரிசக்தி அமைச்சகம் 2003-ம் ஆண்டு மின்சாரச் சட்டத்தில் திருத்தம் செய்ய உத்தேசித்துள்ளது. வரைவு மின்சாரச் சட்ட  மசோதா 2020 என்ற பெயரில், மின்சாரத் துறையுடன் சம்பந்தப்பட்டவர்களின் கருத்துக்கள், ஆலோசனைகளைப் பெறுவதற்கு ஏப்ரல் 17-ம் தேதி வெளியிடப்பட்டுள்ளது. சம்பந்தப்பட்டவர்களிடம் இருந்து கருத்துக்கள், ஆலோசனைகள், யோசனைகள் ஆகியவை 21 நாட்களுக்குள் வரவேற்கப்படுகின்றன.
மேலும் விவரங்களுக்கு:https://pib.gov.in/PressReleasePage.aspx?PRID=1615781–ஐ தொடர்பு கொள்ளவும்.
(Visitor Counter : 265
இளைஞர் நலன் மற்றும் விளையாட்டு அமைச்சகம்
தேசிய இளைஞர் நாடாளுமன்ற திருவிழா 2019 : வெற்றிவாகை சூடியவர்களுக்கு பிரதமர் விருதுகளை வழங்குகிறார்
தேசிய இளைஞர் நாடாளுமன்ற திருவிழா 2019 ஆண்டுக்கான விருதுகளை வெற்றிவாகை சூடியவர்களுக்கு, பிரதமர் திரு. நரேந்திர மோடி புதுதில்லி விஞ்ஞான் பவனில் பிப்ரவரி 27, 2019 அன்று நடைபெறும் நிகழ்ச்சியில் வழங்குகிறார். மத்திய இளைஞர் விவகாரங்கள் மற்றும் விளையாட்டுத் துறை இணையமைச்சர் கர்னல் ராஜ்யவர்தன் ரத்தோர் , தேசிய இளைஞர் நாடாளுமன்ற திருவிழாவை தேசிய இளைஞர் நாளான ஜனவரி 12, 2019 அன்று துவக்கி வைத்தார். 18 முதல் 25 வயதுவரை உள்ள இளைஞர்கள் பொதுப்பிரச்சினைகளை, எளிய மக்களின் பார்வையிலிருந்து தெரிந்து கொள்வதற்காக அவர்களை ஊக்குவிக்கும் வகையில், இவ்விழா ஏற்பாடு செய்யப்பட்டிருந்தது.
பிரதமர், கடந்த டிசம்பர் 31, 2017-அன்று ஒலிபரப்பான மனதில் குரல் நிகழ்ச்சியில், நாட்டின் ஒவ்வொரு மாவட்டத்திலும் இளைஞர்களுக்காக, இளைஞர் நாடாளுமன்றத்தை அமைக்க வேண்டும் என்ற தமது எண்ணத்தை பகிர்ந்து கொண்டார். நவீன இந்தியா குறித்த எண்ணங்களை இளைஞர் மனதில் பதியவைக்கும் வகையில் அவர்களுக்கு வாய்ப்பளிக்கவும், 2022-ஆம் ஆண்டுக்கு முன்னதாக பிரச்சினைகளுக்குத் தீர்வு காண்பதற்கான வழிவகைகளை ஏற்படுத்துவதற்காகவும் இந்தத் திட்டம் உருவாக்கப்பட்டது. ஜனவரி 12, 2018 அன்று நடைபெற்ற 22-வது தேசிய இளைஞர் திருவிழாவில் உரையாற்றிய பிரதமர், இளைஞர்களின் குரலைக் கண்டறிந்து செயல்பட வேண்டும் என்பதை மீண்டும் உறுதிப்படுத்தினார்.
தேசிய இளைஞர் நாடாளுமன்றத் திருவிழா 2019, மாவட்டம் மற்றும் மாநில அளவில் ஏற்கனவே நடைபெற்று முடிந்தது. ஒவ்வொரு மாவட்ட அளவிலும் தேர்வு செய்யப்பட்ட 3 சிறந்த பேச்சாளர்கள், மாநில இளைஞர் நாடாளுமன்றத்தில் பங்கேற்றனர். இதேபோல், மாநில இளைஞர் நாடாளுமன்றத்தில் தேர்வு செய்யப்பட்ட 2 பேச்சாளர்கள் நாளை நடைபெறவிருக்கும் தேசிய இளைஞர் நாடாளுமன்றத்தில் பங்கேற்கவுள்ளனர்.
கர்னல் ராஜ்யவர்தன் ரத்தோர் தேசிய அளவிலான இறுதிச்சுற்றினை நாளை  புதுதில்லியில் உள்ள டாக்டர் அம்பேத்கர் சர்வதேச மையத்தில் துவக்கி வைக்கிறார். தேசிய இளைஞர் நாடாளுமன்றத்தில் சிறந்த 3 பேச்சாளர்களுக்கு முறையே ரூ. 2 லட்சம், ரூ. 1.50 லட்சம் மற்றும் ரூ. 1 லட்சம் ரொக்க பரிசுடன் சான்றிதழையும் பிரதமர் வழங்குகிறார்.
உள்துறை அமைச்சகம்
அடல் சுரங்கத்தை திறந்து வைத்ததற்காக பிரதமர் திரு நரேந்திர மோடிக்கு மத்திய உள்துறை அமைச்சர் உள்துறை அமைச்சர் திரு அமித் ஷா நன்றி தெரிவித்தார்
அடல் சுரங்கத்தை பொறியியல் அற்புதம் என்று வர்ணித்த மத்திய உள்துறை அமைச்சர் திரு அமித் ஷா, அதை திறந்து வைத்ததற்காக பிரதமர் திரு நரேந்திர மோடிக்கு நன்றி தெரிவித்தார்.
இதைக் குறித்து தனது டிவிட்டர் பக்கத்தில் பதிவிட்டுள்ள அவர், "பாரத ரத்னா அடல் பிகாரி வாஜ்பாய் அவர்களின் கனவு நனவான நாளான இன்றைய தினம் ஒட்டுமொத்த நாட்டுக்கே வரலாற்று சிறப்பு மிக்க தினம்," என்றார்.
"உலகத்திலேயே மிகவும் நீளமான சுரங்கமான அடல் சுரங்கம், லே மற்றும் மணாலிக்கு இடையேயான பயண நேரத்தை 4-5 மணி நேரங்கள் வரை குறைக்கும். அனைத்து பருவ காலங்களிலும் இதை பயன்படுத்த முடியும். லஹவுல்-ஸ்பிதியை நாட்டின் இதர பகுதிகளோடு வருடம் முழுவதும் இது இணைக்கும். இதற்கு முன், இந்தப் பகுதி சில மாதங்களுக்கு துண்டிக்கப்பட்டிருந்தது," என்று திரு அமித் ஷா கூறினார்.
ஒட்டுமொத்த பிராந்தியத்துக்கே அடல் சுரங்கம் மிகப்பெரிய வரப் பிரசாதம் என்று கூறிய அவர், சிறப்பான மருத்துவ வசதிகள், தொழில் வாய்ப்புகள் மற்றும் அத்தியாவசிய பொருட்களை எளிதாக மக்கள் இனி அடைய முடியும் என்றார் அவர்.
"நமது ராணுவ தயார்நிலையை இது வலுப்படுத்துவதோடு, சுற்றுலாத் துறைக்கும் ஊக்கமளிக்கும்," என்று திரு அமித் ஷா கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1661364
பாதுகாப்பு அமைச்சகம்
வான் இலக்கை தாக்கும் குறுகிய தூர ஏவுகணை சோதனை வெற்றி
வான் இலக்கை தாக்கும், குறுகிய தூர ஏவுகணையை பாதுகாப்பு ஆராய்ச்சி மற்றும் மேம்பாட்டு மையம் இன்று வெற்றிகரமாக சோதனை செய்தது.
இந்த சோதனை ஒடிசா கடற்கரையில் உள்ள சாந்திபூர் ஒருங்கிணைந்த பரிசோதனை மையத்தில் மேற்கொள்ளப்பட்டது. குறுகிய தூரத்தில் உள்ள எலக்ட்ரானிக் இலக்கை தாக்கும் வகையில், இந்த ஏவுகணை, செங்குத்தான ஏவுதளத்திலிருந்து ஏவி பரிசோதிக்கப்பட்டது. ஏவுகணை சென்ற பாதை, பல கருவிகள் மூலம் சாந்திப்பூரில் உள்ள ஒருங்கிணைந்த பரிசோதனை மையத்தில் கண்காணிக்கப்பட்டது. ஏவுகணையின் அனைத்து பாகங்கள் மற்றும் கருவிகளும், எதிர்பார்ப்புக்கு ஏற்ப செயல்பட்டன. இந்த பரிசோதனையை டிஆர்டிஓ மற்றும் கடற்படை அதிகாரிகள் கண்காணித்தனர். ஏவுகணையின் அடுத்தகட்ட சோதனைகள் போர்க்கப்பலில் இருந்து ஏவி பரிசோதிக்கப்படவுள்ளன.
இதன் முதல் பரிசோதனை கடந்த பிப்ரவரி 22ம் தேதி நடந்தது. தற்போதைய சோதனை வெற்றி பெற்றதற்காக டிஆர்டிஓ மற்றும் இந்திய கடற்படையினர் மற்றும் தொழில்துறையினருக்கு பாதுகாப்புத்துறை அமைச்சர் திரு ராஜ்நாத் சிங் பாராட்டு தெரிவித்துள்ளார். இந்த ஏவுகணை, இந்திய போர்க்கப்பல்களின் பாதுகாப்பு திறனை மேலும் அதிகரிக்கும் என அவர் குறிப்பிட்டார்.
ஏவுகணை சோதனை வெற்றிக்காக, இதன் தயாரிப்பில் ஈடுபட்ட குழுக்களுக்கு டிஆர்டிஓ தலைவர் டாக்டர் ஜி சதீஷ் ரெட்டி பாராட்டு தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1778966
----
(Visitor Counter : 317
பிரதமர் அலுவலகம்
பாலயோகி அரங்கில் நடைபெற்ற குடியரசு துணைத் தலைவர் திரு எம். வெங்கையா நாயுடுவின் பிரிவு உபச்சார விழாவில் பிரதமர் பங்கேற்பு
ஜி.எம்.சி பாலயோகி அரங்கில் இன்று நடைபெற்ற குடியரசு துணைத் தலைவர் திரு எம். வெங்கையா நாயுடுவின் பிரிவு உபச்சார விழாவில் பிரதமர் திரு நரேந்திர மோடி கலந்து கொண்டார்.
விழாவில் பேசிய பிரதமர், பொது வாழ்க்கை நடவடிக்கைகளுடன் எப்போதும் இணைப்பில் இருக்கும் வகையிலான திரு வெங்கையா நாயுடு துடிப்பான நடவடிக்கைகளை சுட்டிக் காட்டினார். திரு வெங்கையா நாயுடு உடனான தமது நீண்ட கால தொடர்பை நினைவுகூர்ந்த திரு மோடி, வாஜ்பாய் அரசில் அமைச்சராக அவர் தேர்ந்தெடுக்கப்பட்ட போது ஊரக மேம்பாட்டுத் துறை மீதான நாட்டத்தை திரு நாயுடு வெளிப்படுத்தியதை அவர் குறிப்பிட்டார். மாநிலங்களவையின் தலைவராகவும், குடியரசு துணைத் தலைவராகவும் இருக்கும் முதல் உறுப்பினர் என்ற அரிய பெருமையையும் அவர் பெற்றிருந்ததாக பிரதமர் கூறினார். இதுவும், நாடாளுமன்ற விவகார அமைச்சரின் அனுபவமும் சபையை மிகுந்த கட்டுப்பாட்டுடனும், எளிதாகவும் நடத்த அவருக்கு உதவியது என்று பிரதமர் கூறினார்.
திரு நாயுடுவின் நேர மேலாண்மையைப் பாராட்டிய பிரதமர், கொரோனா கட்டுப்பாட்டுகளின் போது நீண்ட கால பொது வாழ்க்கையில் தம்முடன் இணைந்திருந்தவர்களை ஊக்கப்படுத்தும் வகையில் ‘தொலை யாத்திரைகளை’, அதாவது தொலைபேசியின் வாயிலாக திரு நாயுடு அவர்களுடன் இணைப்பில் இருந்ததை அவர் எடுத்துரைத்தார். அதேபோல பெருந்தொற்று காலகட்டத்தில் அனைத்து நாடாளுமன்ற உறுப்பினர்களுடனும் அவர் தொடர்பில் இருந்தார். பொது வாழ்வில் தமது அர்ப்பணிப்பு மற்றும் அறிவுகூர்மையுடன், தொடர்ந்து நீண்ட காலம் மக்களுக்கு திரு நாயுடு வழிகாட்டுவார் என்ற தமது நம்பிக்கையை பிரதமர் வெளிப்படுத்தினார்.
தாய்மொழிக்கு திரு நாயுடு தரும் முக்கியத்துவத்தைப் பாராட்டிய பிரதமர், செயற்கை நுண்ணறிவு மற்றும் பிற வளர்ந்து வரும் தொழில்நுட்பங்களின் சக்தியைப் பயன்படுத்தி மக்களுக்கான சேவைகள் மற்றும் தயாரிப்புகளை மேம்படுத்த மொழிகளுக்கான தேசிய பொது டிஜிட்டல் தளமான பாஷினி பற்றி குறிப்பிட்டார். நாட்டின் மொழிகளை வளப்படுத்துவதற்காக தாய்மொழியில் நடைபெற்ற விவாதங்களால் உருவாகும் நல்ல புதிய சொற்களை சேகரிக்குமாறு சபாநாயகர் மற்றும் மாநிலங்களவை துணைத் தலைவரை அவர் கேட்டுக்கொண்டார். வருடந்தோறும் நல்ல வார்த்தைகளின் தொகுப்பை வெளியிடும் பழக்கத்தை தொடங்குவதன் மூலம் திரு வெங்கையா நாயுடுவின் தாய் மொழி மீதான அன்பின் மரபை முன்னெடுத்துச் செல்வோம், என்றார் அவர்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 210.82 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 210.82 கோடிக்கும் அதிகமான  டோஸ்கள் செலுத்தப்பட்டுள்ளன 2,80,58,526 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.01 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 94,047 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.21 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.60 சதவீதமாக உள்ளது. கடந்த 24 மணி நேரத்தில் 13,084 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,37,57,385.
இந்தியாவில் கடந்த 24 மணி நேரத்தில் 10,725 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,92,837 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.39 கோடி  வாராந்திரத் தொற்று 3.20 சதவீதமாக உள்ளது. தினசரித் தொற்று விகிதம் 2.73 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854238
பிரதமர் அலுவலகம்
அமெரிக்க அதிபர் பைடனுடன் பிரதமர் நரேந்திர மோடி சந்திப்பு
பிரதமர் திரு. நரேந்திர மோடி இன்று புதுதில்லியில் அமெரிக்க அதிபர் திரு ஜோசப் ஆர் பைடனை சந்தித்தார். அமெரிக்க அதிபராக முதல் முறையாக இந்தியா வந்துள்ள ஜோ பைடன், செப்டம்பர் 9,10 ஆகிய தேதிகளில் தில்லியில் நடைபெறும் ஜி20 மாநாட்டில் பங்கேற்கிறார்.
பகிரப்பட்ட ஜனநாயக விழுமியங்கள், உத்திபூர்வ ஒருங்கிணைப்புகள் மற்றும் மக்களுக்கு இடையிலான வலுவான உறவுகளை அடிப்படையாகக் கொண்ட இந்திய-அமெரிக்க விரிவான உலகளாவிய கூட்டாண்மையை மேலும் வலுப்படுத்துவதற்கான அதிபர் பைடனின் தொலைநோக்கு பார்வை மற்றும் அர்ப்பணிப்புக்கு பிரதமர் தனது பாராட்டுகளைத் தெரிவித்தார்.
ஜூன் 2023 இல் பிரதமரின் வரலாற்று சிறப்புமிக்க அரசு முறைப் பயணத்தின் எதிர்கால மற்றும் பரந்த அளவிலான விளைவுகளை செயல்படுத்துவதில் ஏற்பட்டுள்ள முன்னேற்றத்தை இரு தலைவர்களும் பாராட்டினர். முக்கிய மற்றும் வளர்ந்து வரும் தொழில்நுட்பத்திற்கான முன்முயற்சி , பாதுகாப்பு, வர்த்தகம், முதலீடு, கல்வி, சுகாதாரம், ஆராய்ச்சி, புத்தாக்கம், கலாச்சாரம், மக்களுக்கு இடையிலான உறவு உள்ளிட்ட துறைகளில் இருதரப்பு ஒத்துழைப்பில் நீடித்து வரும் வேகத்தை தலைவர்கள் வரவேற்றனர்.
நிலவின் தென்துருவம் அருகே சந்திரயான் -3 னின் வரலாற்று முக்கியத்துவம் வாய்ந்த வெற்றிக்காக பிரதமர் மற்றும் இந்திய மக்களுக்கு அதிபர் பைடன் அன்புடன் வாழ்த்து தெரிவித்தார், மேலும் விண்வெளியில் இரு நாடுகளுக்கும் இடையிலான ஆழமான ஒத்துழைப்பை எடுத்துரைத்தார்.
இரு தலைவர்களும் பல பிராந்திய மற்றும் உலகளாவிய பிரச்சினைகள் குறித்து கருத்துக்களை பரிமாறிக் கொண்டனர். இந்தியா - அமெரிக்க ஒத்துழைப்பு , இரு நாட்டு மக்களுக்கு மட்டுமல்லாமல், உலக நன்மைக்கும் பயனளிக்கும் என்பதை அவர்கள் ஏற்றுக் கொண்டனர்.
இந்தியாவின் ஜி 20 தலைமைப் பதவியின் வெற்றியை உறுதி செய்வதில் அமெரிக்காவிடமிருந்து பெறப்பட்ட தொடர்ச்சியான ஆதரவுக்காக அதிபர் பைடனுக்கு பிரதமர் நன்றி தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
மிக அதிக அளவிலான கோதுமை கொள்முதல்: உத்தரப் பிரதேச விவசாயிகளுக்கு ரூ.11,141.28 கோடி குறைந்தபட்ச ஆதரவு விலை
நடப்பு ராபி சந்தை பருவம் 2021-22-ல், உத்தரப்பிரதேசத்தில் 56.41 லட்சம் மெட்ரிக் டன்கள் கோதுமை, 12.98 லட்சம் விவசாயிகளிடமிருந்து குறைந்தபட்ச ஆதரவு விலையில் கொள்முதல் செய்யப்பட்டது. உத்தரப் பிரதேச வரலாற்றில், இது அதிகபட்ச கொள்முதல். இதற்காக விவசாயிகளுக்கு குறைந்தபட்ச ஆதரவு விலையாக ரூ.11,141.28 கோடி வழங்கப்பட்டது. ராபி சந்தை பருவம் 2020-21-ல் கொள்முதல் 58 சதவீதம் அதிகரித்துள்ளது. 6.64 லட்சம் விவசாயிகளிடமிருந்து 35.77 லட்சம் மெட்ரிக் டன்கள் கோதுமை கொள்முதல் செய்யப்பட்டது.
உத்தரப் பிரதேசத்தில் 2020-21 காரீப் சந்தைப் பருவத்திலும், நெல் கொள்முதலில் சாதனை படைக்கப்பட்டது. 66.84 லட்சம் மெட்ரிக் டன்கள் நெல், 10.22 லட்சம் விவசாயிகளிடமிருந்து கொள்முதல் செய்யப்பட்டது. உத்தரப் பிரதேச வரலாற்றில், இது அதிக அளவிலான நெல் கொள்முதல். இதற்காக உத்தரப் பிரதேச விவசாயிகளுக்கு ரூ.12,491.88 கோடி செலுத்தப்பட்டது.
நடப்பு ராபி சந்தை கொள்முதலில், சுமார் 49.16 லட்சம் விவசாயிகள், ரூ. 85,581.02 கோடி குறைந்தபட்ச ஆதரவு விலை பெற்று ஏற்கனவே பயனடைந்துள்ளனர்.
நடப்பு காரிப் சந்தை பருவ கொள்முதலில், சுமார் 127.72 லட்சம் விவசாயிகள், குறைந்தபட்ச ஆதரவு விலையாக ரூ.1,63,510.77 கோடி பெற்று ஏற்கனவே பயனடைந்துள்ளனர்.
நெல் கொள்முதல், 2019-20 ஆண்டு காரிப் சந்தை பருவத்தின் மிக அதிக அளவான 773.45 லட்சம் மெட்ரிக் டன் அளவை கடந்து இதுவரை இல்லாத அளவுக்கு உயர்ந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734807
-----
(Visitor Counter : 230
மத்திய அமைச்சரவை
திறன் மேம்பாடு, ஆராய்ச்சி மற்றும் மேம்பாடு, நிலத்தடி நீர் மேலாண்மை ஆகியவற்றில் இந்தியா-ஆஸ்திரேலியா இடையோன ஒப்பந்தத்துக்கு மத்திய அமைச்சரவை ஒப்புதல்
மத்திய நிலத்தடி நீர் வாரியம் , நீர்வளம், நதி மேம்பாடு மற்றும் கங்கை புதுப்பிப்பு துறை மற்றும் ஆஸ்திரேலியாவின் நிலத்தடி நீர் மேலாண்மை நிறுவனமான மார்வி பார்ட்னர்ஸ் ஆகியவை இடையே கடந்தாண்டு அக்டோபரில் செய்து கொள்ளப்பட்ட புரிந்துணர்வு ஒப்பந்தம் குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் எடுத்துக் கூறப்பட்டது.
நிலத்தடி நீர் உட்பட நீர்வளங்களை மேம்படுத்துவதற்கான பயிற்சி மற்றும் கல்வியில் ஒத்துழைப்புடன் செயல்படவும், வேளாண்மை, நகர்ப்புறம், தொழிற்சாலைகள் மற்றும் சுற்றுச்சூழல் தேவைக்கான நீர்பாதுகாப்பு பற்றிய ஆராய்ச்சி ஆகியவற்றுக்காக இந்த புரிந்துணர்வு ஒப்பந்தம் செய்யப்பட்டது.
இந்த ஒப்பந்தத்துக்கு மத்திய அமைச்சரவை ஒப்புதல் அளித்தது.